એક એક્સ્પરીમેન્ટલ નાટક ‘રાફડો’ જે બોક્સ ઓફિસ પર ફ્લોપ ગયું હતું. પરંતુ સુજાતા મહેતાની એક્ટિંગથી પ્રભાવિત થઈને એક ડાયમંડ મર્ચન્ટે સુજતાબેનને ઓફર કરી કે તેમને ગમે તેવું કોઈ નાટક એ શરુ કરે જેમાં પોતે ફાઈનાન્સ કરવા તૈયાર છે. આથી સુજાતાબેને એ સમયના દિગ્ગજ નાટ્યકારો મહેન્દ્ર જોશી, શફી ઈનામદાર અને લતેશ શાહને આ અંગે વાત કરી. લતેશભાઈ જે ચિત્કાર નાટક અને હવે આવનારી ફિલ્મ ચિત્કારના પણ લેખક ડિરેક્ટર છે તેમની પાસે એક સ્ક્રિપ્ટ હતી.